ZAPISNIK
26. sjednice Vijeća Mjesnog odbora Trnovčica,
održane 10. srpnja 2023. godine, u prostorijama mjesne samouprave, 
Trnovčica 2a, s početkom u 18,00 sati


NAZOČNI ČLANOVI VIJEĆA:

Ivan Matić, Ante Maretić, Matej Crnković, Mirko Gluhak, Robert Šiško, Vesna Šiško i Marija Vuković.

Predsjedava: Ivan Matić, predsjednik Vijeća.

Zapisnik vodi: Vesna Šiško.

	Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 26. sjednicu Vijeća Mjesnog odbora Trnovčica.

	Bez rasprave,  jednoglasno Vijeće prihvaća tekst zapisnika 25. sjednice, održane 12. lipnja 2023.

Na prijedlog predsjednika Vijeća, Vijeće jednoglasno prihvaća dopunu i  utvrđuje


DNEVNI RED

1. Godišnji izvještaj o izvršenju Financijskog plana Mjesnog odbora Trnovčica za 2022. – donošenje; 
2. Prijedlog lokacija za obnovu horizontalne signalizacije na području Mjesnog odbora Trnovčica – donošenje zaključka;
3. Pitanja, prijedlozi i odgovori.

Ad. 1.  Godišnji izvještaj o izvršenju Financijskog plana Mjesnog odbora Trnovčica za 2022.
           Nakon provedene rasprave, Vijeće jednoglasno donosi 
ZAKLJUČAK
Prihvaća se godišnji izvještaj o izvršenju Financijskog plana Mjesnog odbora Trnovčica za 2022.  

Izvještaj se nalazi u prilogu zapisnika, te je sastavni dio istog.
	
Ad. 2. Prijedlog lokacija za obnovu horizontalne signalizacije na području Mjesnog odbora Trnovčica

Predsjednik Vijeća uvodno obrazlaže temu.

Svi članovi Vijeća sudjeluju u raspravi.

Vijeće jednoglasno donosi

ZAKLJUČAK

1. Vijeće Mjesnog odbora Trnovčica predlaže obnovu horizontalne prometne signalizacije na sljedećim lokacijama na području Mjesnog odbora Trnovčica:
a) pješački prijelaz u Ulici Klin kod križanja s Novoselskim odvojkom XI - postavljanje bljeskalica ili svjetlećeg znaka upozorenja na pješački prijelaz te obnova boje na istom pješačkom prijelazu
b) križanje ulica Anđela Nuića, Dubečke i Branovečine – održavanje terenskog očevida te postavljanje odgovarajuće horizontalne prometne signalizacije po prijedlogu stručnjaka 
c) Obnova horizontalne prometne signalizacije na području cijelog Mjesnog odbora Trnovčica.
2. [bookmark: _GoBack]Gore navedeno predlaže se radi sigurnosti svih sudionika u prometu, bolje preglednosti i sprečavanja eventualnih prometnih nezgoda.


Ad 2.	 Pitanja, prijedlozi i obavijesti

Vijećnik Matej Crnković je predložio, a svi ostali članovi Vijeća su prihvatili prijedlog da se zatraže od strane Vijeća Mjesnog odbora Trnovčica termini za igranje stolnog tenisa u prostorijama zgrade mjesne samouprave u Trnovčici, Trnovčica 2a, za sve zainteresirane građane. Vijeće Mjesnog odbora Trnovčica predlaže termine za susrete i igranje stolnog tenisa subotom iza 17 sati, osim u terminu svake 3. subote u mjesecu kada navedeni termin koriste umirovljenici za svoje susrete i druženja. Stoga se moli Služba za mjesnu samoupravu da provjeri jesu li zatraženi termini slobodni kako bi se moglo pristupiti uvrštavanju istih u raspored korištenja prostorija, u konkretnom slučaju dvorane zgrade mjesne samouprave u Trnovčici.
Vijećnici Robert Šiško i Marija Vuković upozoravaju na neredoviti odvoz svih vrsta otpada te pozivaju nadležnu sastavnicu Zagrebačkog holdinga, odnosno Čistoću na uredno izvršavanje svih obveza (sukladno rasporedu odvoza pojedinih vrsta otpada) vezanih uz odvoz svih vrsta otpada za koje građani uredno plaćaju mjesečnu novčanu naknadu.
Nije bilo dodatnih pitanja, prijedloga i obavijesti te je stoga predsjednik Vijeća zaključio sjednicu.

Završeno u 18,40 sati.

KLASA: 024-08/23-003/1383
URBROJ: 251-13-11-5/009-23-2
Zagreb, 10. srpnja 2023.

Zapisničarka: Vesna Šiško

						                     	          Predsjednik
    					                                     Vijeća Mjesnog odbora
									Trnovčica

								           Ivan Matić
